23.5.2023 г.
BG
Официален вестник на Европейския съюз
L 135/57
б) Изпитите за проверка на основни знания трябва да отговарят на стандартите, определени в допълнение II (приложимо по отношение на лицензи категория A, B1, B2, B2L, B3 и C) или допълнение VIII (приложимо по отношение на лицензи категория L) към настоящото приложение, и се провеждат от един от посочените по-долу субекти: 1) организация за обучение, одобрена в съответствие с приложение IV (част-147); 2) компетентния орган; или 3) за лицензи категория L — друга организация, договорена от компетентния орган.
в) Изпитите за проверка на основни знания трябва да са положени успешно в рамките на 10 години преди подаването на заявление за лиценз за техническо обслужване на въздухоплавателни средства или за добавяне на категория или подкатегория в такъв лиценз.
Ако изпитите за проверка на основни знания не са били положени успешно в рамките на този 10-годишен период, кандидатът може да получи кредити от изпитите за проверка на основни знания по алтернативен начин в съответствие с буква г).
Изискването за 10-годишна валидност се отнася за изпита по всеки отделен модул, с изключение на изпитите по модулите, които са част от вече успешно положени изпити за друга категория лиценз, за които вече е издаден лиценз.
г) Кандидатът може да подаде заявление пред компетентния орган за пълно или частично признаване на кредити според изискванията за основни знания за: 1) изпити за проверка на основни знания, които са положени успешно повече от 10 години преди подаването на заявление за лиценз за техническо обслужване на въздухоплавателни средства (вж. буква в); 2) всяко друго техническо обучение или изпит на национално равнище, счетено от компетентния орган за еквивалентно на съответните изисквания за основни знания, предвидени в настоящото приложение.
Кандидатът предоставя доказателства за признатите кредити, като се позовава на доклада за признаване на кредит от изпит, одобрен от компетентния орган в съответствие с раздел Б, подчаст Д от настоящото приложение III (част-66). д) Курс за основно обучение без модули 1 и 2 от допълнение I към настоящото приложение се счита за пълен курс на основно обучение, одобрен в съответствие с приложение IV (част-147), само когато знанията по тези модули впоследствие са доказани от кандидата чрез изпит и за тях са признати кредити от компетентния орган.
е) Притежателят на лиценз за техническо обслужване на въздухоплавателни средства, който подава заявление за добавяне на различна категория или подкатегория, допълва чрез изпит нивото на знания, което е подходящо за съответните тематични модули в съответствие с допълнение I (за лицензи категории A, B1, B2, B2L, B3 и C) или допълнение VII (за лицензи категория L).
В допълнение IV се описват подробно модулите, предвидени в допълнение I (за лицензи категории B1, B2, B2L, B3 и C) или допълнение VII (за лицензи категория L), необходими за добавянето на нова категория или подкатегория в съществуващ лиценз, издаден в съответствие с настоящото приложение.“; 6)
точка 66.А.30 се изменя, както следва: а) в буква а), точка 2б) се заличават втори и трети абзац; б) точки 3, 4 и 5 от буква а) се заменят със следното: „3. за категория C по отношение на сложни въздухоплавателни средства с моторна тяга (СВСМТ): i)
3 години опит с правата по съществуваща категория B1.1, B1.3 или B2 като помощен персонал или като помощен персонал и персонал, отговарящ за сертифицирането, в съответствие с точка 145.А.35 от приложение II (част-145), в организация за техническо обслужване, работеща по СВСМТ, включващи 12 месеца опит като помощен персонал за базово техническо обслужване; или